Vaski-kirjastot TOIMINTAKERTOMUS

Kokoelmatyöryhmä

29.1.2012

Vaski-kirjastojen kokoelmatyöryhmän kokoonpano ja toiminta vuosina 2010 ja 2011

*Työryhmän kokoonpano ja kokoukset*

Kokoelmatyöryhmän ydinryhmään kuuluivat vuosina 2010-2011

Kaisa Hypén, pj Turku

Ritva Hapuli Turku

Leena Hämäläinen Masku

Tarja Järvenpää Raisio

Pirkko Nikander Lieto

Arja Rytkönen Kaarina

Ydinryhmä kokoontui kerran vuonna 2010 ja yhdeksän kertaa vuoden 2011 aikana.

Verkostoon kuului edustaja jokaisesta Vaski-kirjastosta, ydinryhmän jäsenten lisäksi

Pirjo Hyövelä Taivassalo

Sirpa Ikala-Suomalainen Vehmaa

Päivi Inkinen Sauvo

Maija Karvosenoja Kustavi

Riitta Kari Naantali

Armi-Tuulikki Kraappa Pyhäranta

Viktoria Kulmala Mynämäki

Kaarina Sainio Nousiainen

Hannele Tuominen Paimio

Ulla Valtonen Uusikaupunki

Tarja Vuorinne Laitila

Jan-Erik Ylitalo Rusko

Verkostoa ei ole vielä kutsuttu koolle.

Ryhmällä oli yksi nimetty asiantuntija, Anne-Marie Suominen Turusta (maakuntakokoelma).

Pirkko Nikander siirtyi luettelointityöryhmään vuoden 2012 alusta ja hänen tilalleen nimettiin Aija Laine Turusta. Musiikkikirjastotyön asiantuntijoiksi vuoden 2012 alusta nimettiin Heli Pohjola Raisiosta ja Tuomas Pelttari Turusta.

*Työryhmälle asetetut tavoitteet ja tehtävät*

Työryhmän toiminta ei liity välittömästi järjestelmäyhteistyöhön tai konversioon, vaan se valmistelee kokoelmiin liittyviä asiakokonaisuuksia pidemmällä tähtäimellä. Työryhmä seuraa yleistä kokoelmiin liittyvää keskustelua ja tavoitteenasettelua ja arvioi niissä esille tulevia näkökulmia Vaskin kannalta.

Konkreettisia työryhmälle annettuja tehtäviä ovat olleet mm.

* järjestää koulutus- tai keskustelutilaisuus, teemoina mm. mitä tapahtuu muualla, Vaskin kokoelmatyön tavoitteet
* käynnistää kokoelmalinjaustyö, selvittää hankintaan ja varastointiin liittyviä yhteistyömahdollisuuksia
* hoitaa muut Vaskin johto- ja strategiaryhmän antamat tehtävät, esim. Jokerilainojen säännöt

*Kokoelmatyöryhmän toiminta vuosina 2010-2011*

*Työryhmän järjestäytyminen*

Työryhmä nimettiin joulukuussa 2010, jolloin se järjestäytyi ja piti yhden kokouksen.

Alkuvuonna 2011 työryhmälle asetettuja tavoitteita hiottiin, sen toiminta haki muotojaan ja sille asetettuja tehtäviä priorisoitiin. Vaski-kirjastoille perustettiin luettelointityöryhmä, jolloin aineiston kuvailuun liittyvät tehtävät siirrettiin kokoelmatyöryhmältä uudelle työryhmälle.

*Koulutustilaisuus*

21.3.2011 järjestettiin Raision Martinsalissa valtakunnallinen koulutustilaisuus *Ihmiskunnan muisti vai kansakunnan olohuone? Millaisia kokoelmia yleisissä kirjastoissa tarvitaan nyt ja jatkossa?* Alustajina kuultiin mm. Aalto-yliopiston kirjaston ylikirjastonhoitaja Ari Muhosta, Varastokirjaston johtaja Pentti Vattulaista sekä yleisistä kirjastoista mm. Inkeri Näätsaarta, Anna-Maria Soininvaaraa, Maarit Heléniä, Hanna Martikaista sekä KYYTI-kirjastojen edustajia. Koulutustilaisuuteen osallistui 52 kirjastoalan ammattilaista, myös muualta Suomesta.

*Kokoelmalinjaustyö*

Vuoden 2011 alussa käynnisteltiin kokoelmalinjaustyötä. Kullekin työryhmän jäsenelle annettiin oma kokoelmiin liittyvä vastuualue, johon liittyviä kysymyksiä ja kehittämistarpeita lähdettiin pohtimaan. Todettiin, että koska selvitystyöhön ei vuoden 2011 aikana saataisi lisäresurssia, sitä ei voida jatkaa pidemmälle. Tuolloin tehty työ on hyödynnettävissä myöhemmin, kun kokoelmien selvitys- ja linjaustyö pääsee kunnolla vauhtiin.

Turun ammattikorkeakoulun KITI-opiskelija Annika Juvonen teki tilastollisen selvityksen nykyisten Vaski-kirjastojen kokoelmista. Vastaavia tilastoja pyydettiin liittyvistä Vaskeista, mutta kaikista niistä ei saatu tarvittavia tietoja. Todettiin lisäksi, että pelkät tilastot eivät riitä, vaan tarvitaan myös kokoelmiin liittyvää kvalitatiivista tietoa, jota saadaan esim. haastatteluiden ja kyselyiden avulla. Myös tämä otetaan huomioon jatkotyöskentelyssä.

Turun ammattikorkeakoulun KITI-opiskelija Maria Visser aloitti kokoelmatyöryhmän toimeksiannosta Vaski-kirjastojen harvinaiskielisten kokoelmien selvitystyön keväällä 2011.

*Vaski-kirjastojen etäkäyttöiset tietokannat ja yhteinen e-kirjakokoelma*

Kokoelmatyöryhmä on valmistellut Vaski-kirjastojen yhteiskäyttöisten tietokantojen valintaa yhdessä Turun kaupunginkirjaston kokoelmainformaatikoiden kanssa.

Kokoelmatyöryhmä määritteli Vaski-kirjastojen yhteisen e-kirjakokoelman periaatteita, valintatyötä ja siihen liittyviä käytäntöjä. E-kirjat muodostavat ensimmäisen lähtökohtaisesti Vaski-kirjastojen yhdessä hankkiman ja hallinnoiman kokoelman. Koska kyseessä on virtuaalinen, tiedostoina käytettävä kokoelma, sen käytön yksityiskohdat on mietittävä uudella, fyysisestä kokoelmasta poikkeavalla tavalla.

*Vaski-kirjastojen toimintakäytäntöihin liittyviä tehtäviä*

Työryhmä antoi lausunnon Jokerilainakäytäntöihin liittyen ja selvitti hankintaohjelman käyttöä Vaski-kirjastoissa, mm. sitä, missä vaiheessa eri aineistolajeihin kuuluvat aineistot viedään hankintaohjelmaan.

*Toimintasuunnitelmaa vuodelle 2012*

*Vaskin kokoelmat –projekti*

Kokoelmatyöryhmän tärkein tehtävä vuonna 2012 on käynnistää Vaski-kirjastojen kokoelmiin liittyvä selvitys- ja visiointityö. Tätä varten perustetaan projekti, jossa kartoitetaan kokoelmien nykytilaa ja niiden kehittämistarpeita sekä konkreettisia yhteistyömahdollisuuksia.

Selvitystyön taustaksi arvioidaan kirjastojen toimintaympäristön muutoksia ja niiden mahdollisia vaikutuksia kokoelmiin. Selvitystyön pohjalta visioidaan niitä suuntia, joihin kokoelmia pitäisi lähteä kehittämään ja määritellään kokoelmatyön muotoja ja tavoitteita. Projektiin palkataan suunnittelija 8 kuukaudeksi, ja sen tarkempi kuvaus ja tehtävien määrittely tehdään projektisuunnitelmassa.

Projekti on eräänlainen sateenvarjo, jonka alle kokoelmatyöryhmän vuoden 2012 tehtävät kootaan. Siinä otetaan kantaa mm. e-aineistoihin, kokoelmiin liittyviin koulutuksiin sekä mahdollisiin akuutteihin kokoelmia koskeviin kysymyksiin.